钦定古今图书集成/明伦汇编/氏族典/第388卷 > 李实
## 钦定古今图书集成/明伦汇编/氏族典/第388卷 > 李实

按《唐书李实传》：“实，道王元庆四世孙。以荫仕，嗣曹王
皋辟署江西府判官，迁蕲州刺史。皋节度山南东道，
复从之。皋卒，实知后务刻薄军费，士怨，欲杀之，夜缒
亡归京师，累进司农卿，擢拜京兆尹，封嗣道王。怙宠
而愎，不循法度，专以残忍为政。顺宗在谅暗，不逾月，
实杀数十人于府，贬通州长史。市人争怀瓦石邀劫”
之。实惧，夜遁去。长安中相贺，以赦令内移，死虢州。